欧阳修
初至夷陵答苏子美见寄
三峡倚迢嶢，同迁地最遥。
物华虽可爱，乡思独无聊。
江水流青嶂，猿声在碧霄。
野篁抽夏◇，丛橘长春条。
未腊梅先发，经霜叶不凋。
江云愁蔽日，山雾晦连朝。
斫谷争收漆，梯林◇摘椒。
巴賨船贾集，蛮市酒旗招。
时节同荆俗，民风载楚谣。
俚歌成调笑，◇鬼聚喧嚣。
得罪宜投裔，包差分折腰。
光阴催晏岁，牢落惨惊飙。
白发新年出，朱颜异域销。
县楼朝见虎，官舍夜闻鴞。
寄信无秋鴈，思归望斗杓。
须知千里梦，长绕洛川桥。